Twilight (elokuvasarja)
Elokuvat on käsikirjoittanut Melissa Rosenberg. Catherine Hardwicken ohjaama sarjan ensimmäinen osa "Twilight – Houkutus" sai ensi-iltansa 21. marraskuuta 2008. Sarjan toinen osa, Chris Weitzin ohjaama "Twilight – Uusikuu", tuli ensi-iltaan 20. marraskuuta 2009. Sarjan kolmannen osan, "Twilight – Epäilys", on ohjannut David Slade. Se sai ensi-iltansa 30. kesäkuuta 2010. Viimeinen kirja jaettiin kahdeksi elokuvaksi, joista "Twilight – Aamunkoi, osa 1" sai ensi-iltansa 18. marraskuuta 2011 ja sarjan päättänyt "Twilight – Aamunkoi, osa 2" 16. joulukuuta 2012.
Booboo Stewart
Nils Allen Stewart, Jr., tunnettu nimellä Booboo Stewart, (s. 21. tammikuuta 1994 Beverly Hills, Kalifornia) on yhdysvaltalainen laulaja, tanssija, näyttelijä ja kamppailulajin harrastaja. Hän on tullut tunnetuksi Stephenie Meyerin Houkutus-kirjasarjaan pohjautuvissa elokuvissa "Twilight – Epäilys" (2010) ja "Twilight – Aamunkoi" osa 1 (2011) ja 2 (2012).